
Ministru kabineta noteikumi Nr. 311
Rīgā 2024. gada 28. maijā (prot. Nr. 22 12. §)
Grozījumi Ministru kabineta 2005. gada 27. decembra noteikumos Nr. 1000 "Noteikumi par doktora zinātniskā grāda piešķiršanas (promocijas) tiesību deleģēšanu augstskolām"
Izdoti saskaņā ar Zinātniskās darbības likuma 11.panta trešo daļu
· Izdarīt Ministru kabineta 2005. gada 27. decembra noteikumos Nr. 1000 "Noteikumi par doktora zinātniskā grāda piešķiršanas (promocijas) tiesību deleģēšanu augstskolām" (Latvijas Vēstnesis, 2005, 210. nr.; 2009, 17., 177. nr.; 2010, 115. nr.; 2011, 75. nr.; 2012, 121. nr.; 2013, 244. nr.; 2014, 42., 155. nr.; 2015, 66., 134., 215. nr.; 2017, 164., 248. nr.; 2018, 112. nr.; 2019, 227. nr.; 2020, 84B., 119. nr.; 2021, 169. nr.; 2022, 205. nr.; 2023, 72. nr.) šādus grozījumus:
· 1. Izteikt 2.1. apakšpunktu šādā redakcijā:
· "2.1. Latvijas Universitātei – bioloģijā; citās sociālās zinātnēs, tai skaitā starpnozaru sociālās zinātnēs un militārā zinātnē; datorzinātnē un informātikā; ekonomikā un uzņēmējdarbībā; elektrotehnikā, elektronikā, informācijas un komunikāciju tehnoloģijās; filozofijā, ētikā un reliģijā; fizikā un astronomijā; izglītības zinātnēs; klīniskajā medicīnā; ķīmijā; matemātikā; materiālzinātnē; medicīnas bāzes zinātnēs, tai skaitā farmācijā; medicīniskajā biotehnoloģijā; mūzikā, vizuālajās mākslās un arhitektūrā; plašsaziņas līdzekļos un komunikācijā; politikas zinātnē; psiholoģijā; sociālajā un ekonomiskajā ģeogrāfijā; socioloģijā un sociālajā darbā; tiesību zinātnē; tiesu medicīniskajā ekspertīzē; valodniecībā un literatūrzinātnē; veselības un sporta zinātnēs; vēsturē un arheoloģijā; zemes zinātnēs, fiziskajā ģeogrāfijā un vides zinātnēs;".
· 2. Izteikt 2.2. apakšpunktu šādā redakcijā:
· "2.2. Rīgas Tehniskajai universitātei – būvniecības un transporta inženierzinātnēs; ekonomikā un uzņēmējdarbībā; elektrotehnikā, elektronikā, informācijas un komunikāciju tehnoloģijās; izglītības zinātnēs; ķīmijā; ķīmijas inženierzinātnē; mašīnbūvē un mehānikā; materiālzinātnē; medicīniskajā inženierijā; militārajā zinātnē; mūzikā, vizuālajā mākslā un arhitektūrā; nanotehnoloģijā; politikas zinātnē; sociālajā un ekonomiskajā ģeogrāfijā; starpnozaru sociālajās zinātnēs; vides biotehnoloģijā; vides inženierijā un enerģētikā;".
· 3. Izteikt 2.12. apakšpunktu šādā redakcijā:
· "2.12. Transporta un sakaru institūtam – būvniecībā un transporta inženierzinātnēs; ekonomikā un uzņēmējdarbībā;".

